محمد موسیٰ جان آغا

مولانا سید محمد موسیٰ جان آغاؒ عرف لالا صاحبؒ  بڑے ولی اللہ، عالم فاضل اور وقت کے نامور شیخ تھے،آپؒ سیدمحمدیار آتش نفسؒ  کے سب سے بڑے صاحبزادہ تھے۔ " ملکیزیMalakezi"قلات، افغانستان  میں پیدا ہوئے۔آپؒ نے  ’’حرز موسوی‘‘کے نام سے 19ویں صدی عیسوی کے اواخر میں ایک تصنیف کی تھی جو آپؒ کے بھائی سید خیرالدین آغاؒ نے آپؒ کے ایک مرید ومخلص محمدحسین بن محمد صدیق کچھی میمن کے ذریعے 1340ھ بمطابق 1921ء میں مطبع عبادی واقع کریل باڑی بمبئی سے پہلی مرتبہ شائع کیا،جو کہ 190 صفحات پر مشتمل قلمی چھاپ ہے،اس میں فقہی مسائل کے ساتھ تصوف وسلوک اور ذکرواذکار کے حوالے سے رہنمائی موجود ہے۔اس کے علاوہ ایک دوسری کتاب ’’لباب الالباب‘‘تحریر کی ہےجوغیر مطبوعہ ہے اور آپؒ کے بھائی سید مولانا نورمحمدؒ آغوجان صاحب کے ہاں موجود تھی جس کا ذکر سید بھائی جان آغاؒ نے اپنی کتاب نارنور،مکتبہ بنوریہ،میکانگی روڈ، کوئٹہ،قلمی نسخہ 1369شمسی میں بھی کیا ہے۔

والد صاحب آتش نفسؒ کی وفات کے بعد سید محمد موسی جان آغا ؒ" ملکیزیMalakezi"سے دوسرےعلاقے"  کرم قلعہ غنڈان" شفٹ ہوگئے تھے۔آپؒ تقریبا 78 سال کی عمر میں 1911ء  بمطابق 1329ھ میں وفات پائے ہیں۔آپؒ کا مزار آج بھی  کرم قلعہ غنڈان میں موجود ہے اور مرجع خلائق ہے۔

آپؒ کےتین بیٹے تھے، بڑے بیٹے کا نام سیدمحمدابراھیم جان آغاؒ  عرف آغا لالا، دوسرے بیٹے کانام سیدخواجہ احمدآغاؒ  اور تیسرے بیٹے کا نام سید محمد نعیم آغاؒہے۔